אילנה קרטיש

אילנה קְרָטיש (נולדה ב-6 ביולי 1990) היא מתאבקת ישראלית שזכתה ארבע פעמים ברציפות בתואר סגנית אלופת אירופה (2016-2013) ואלופת ישראל בהיאבקות משנת 2004. היא השתתפה באולימפיאדת ריו דה ז'ניירו (2016) והייתה למתאבקת הישראלית הראשונה המשתתפת במשחקים האולימפיים. מאז שנת 2018, היא פעילה פוליטית מטעם ישראל ביתנו.

== ביוגרפיה ==
קרטיש נולדה בבית החולים רמב"ם שבחיפה ביום שבו עלתה משפחתה לישראל מסנקט פטרבורג בברית המועצות (כיום ברוסיה), כשעה לאחר שהמטוס נחת. היא גדלה בחיפה, למדה בתיכון עירוני א' בחיפה והתאמנה בג'ודו בהדרכת אביה אלכסנדר קרטיש שהיה סגן-אלוף ברית המועצות בג'ודו. בשלב מסוים עזבה את הג'ודו ועברה להתאמן בהיאבקות במועדון קריית אליעזר. היא משתתפת במחנות אימונים באוקראינה ובבלארוס משום שאין בישראל מתאבקות ברמה שלה.

בשנת 2011 השתתפה בתוכנית המציאות "וייפאאוט ישראל" ששודרה בערוץ 10, במסגרת ספיישל נשים והגיעה למקום הראשון בגמר. בשנת 2012, לאחר אליפות העולם, החלה להתאמן במונטריאול (YM-YWHA Wrestling Club National training centre) שבקנדה בהדרכת ויקטור זילברמן. באותה שנה השתתפה שנית ב"וייפאאוט ישראל", הפעם במסגרת ספיישל הזדמנות שנייה, והפעם הגיעה למקום השלישי בגמר.

קרטיש שובצה במקום השני ברשימת חיפה ביתנו מטעם מפלגת ישראל ביתנו למועצת עיריית חיפה בבחירות 2018.
אילנה עברה בהצלחה את הבחירות המוניציפליות 2018 ונכנסה למועצת עיריית חיפה. ב-6 בדצמבר 2018 פרשה קרטיש מהמועצה. החליף אותה גרי קורן.

לקראת הבחירות לכנסת העשרים ואחת והבחירות לכנסת העשרים ושתיים שהתקיימו שתיהן ב-2019 הוצבה קרטיש במקום ה-15 ברשימת ישראל ביתנו לכנסת. היא לא שולבה ברשימה לקראת הבחירות לכנסת העשרים ושלוש במרץ 2020.

== קריירה ==
===סגנית אלופת אירופה===
באליפות אירופה בהיאבקות שנערכה בטביליסי שבגאורגיה באפריל 2013 זכתה קרטיש במדליית כסף. חודשיים לאחר מכן, בתחרות הגולדן גראנד פרי שנערכה באיטליה זכתה במדליית זהב, והייתה למתאבקת הישראלית הראשונה שזוכה במדליית זהב בתחרות ברמה שכזו. בשלב חצי הגמר היא התמודדה מול אינאס מוסטפא ממצרים, אלופת אפריקה בהיאבקות, שגילתה עוינות ואלימות רבה לאחר שלא לחצה את ידה לפני הקרב ואחריו, ובמהלכו אף שברה את אצבעותיה של קרטיש ונשכה את גבה. האירוע האלים זכה לפרסום רב בכלי התקשורת בעולם.

בינואר 2014 הצטרפה למועדון מכבי עמי באר שבע.

באליפות אירופה בהיאבקות שנערכה בונטה שבפינלנד באפריל 2014 זכתה שוב במדליית כסף לאחר שלושה ניצחונות והפסד בקרב הגמר לאלופת העולם בשנת 2013 אלינה סטנדיק מאוקראינה.

במשחקים האירופיים (2015) שהתקיימו בבאקו שבאזרבייג'ן זכתה קרטיש במדליית כסף.

במרץ 2016 זכתה במדליית הכסף בפעם הרביעית ברציפות באליפות אירופה שנערכה בלטביה.

באפריל 2016 זכתה במדליית זהב בתחרות המיון העולמית שנערכה במונגוליה ובכך הבטיחה את השתתפותה באולימפיאדת ריו דה ז'ניירו (2016). בכך הייתה למתאבקת אישה הישראלית הראשונה המשתתפת במשחקים האולימפיים.

באולימפיאדת ריו דה ז'ניירו הפסידה בסיבוב הראשון לגילדה מריה דה אוליברה מברזיל, והודחה מהתחרות מאחר שדה אוליברה לא העפילה לגמר.

== תחרויות בינלאומיות חשובות בהן השתתפה ==
* השתתפות במשחקים האולימפיים ריו, קיץ 2016
* תחרות בינלאומית קריטריון אולימפי עולמי - מונגוליה 2016: 20px
* אליפות אירופה בוגרות - לטביה 2016: 20x20px
* אליפות אירופה והמשחקים האירופיים (2015) - אזרבייג'ן 2015 : 20px
* תחרות בינלאומית (גראנד פרי) - איטליה 2014 : 20x20px
* אליפות אירופה - פינלנד 2014: 20x20px
* תחרות בינלאומית (הגולדן גראנד פרי) - צרפת 2014: 20x20px
* תחרות בינלאומית (הגולדן גראנד פרי) - איטליה 2013: 20px
* תחרות בינלאומית רשמית דרג A - אוקראינה 2013: 20x20px
* תחרות בינלאומית (Flatz Open) - אוסטריה 2013 : 20x20px
* אליפות אירופה - גאורגיה 2013: 20px
* תחרות בינלאומית (גראנד פרי) - בלארוס 2012: 20px
* אליפות אירופה - גרמניה 2011
* אליפות העולם לנוער - הונגריה 2010
* אליפות אירופה לנוער - בולגריה 2010: מקום 5
* תחרות בינלאומית - לטביה 2010: 20px
* אליפות עולם UNIFHIGHT (סגנון חופשי) שנת 2009: 20px
* אליפות עולם UNIFHIGHT (סגנון קרבי) שנת 2009: 20px

== קישורים חיצוניים ==

* [https://web.archive.org/web/20140702104232/http://makeithappen.org.il/bio.html אילנה קרטיש – התקווה האולימפית של ישראל]
* [https://haipo.co.il/item/9146 סגנית אלופת אירופה בהיאבקות: אילנה קרטיש החיפאית], באתר "חי פה" – אתר התושבים של חיפה, 7 באפריל 2013
* יעקב קימחי [https://web.archive.org/web/20140407080300/http://www.tlvfaces.com/ilana-kartysh/ ריאיון עם אילנה קרטיש; כישרון ענק ותפארת לישראל. לימור ליבנת, לתשומת לבך] באתר TLV Faces, 17 ביוני 2013
* 
* 
* אסי ממן, [http://www.olympic.one.co.il/General/Article.aspx?id=232639&siteId=1 קרטיש זכתה לקבלת פנים חמה: הרגשה מדהימה], באתר one, 24 באפריל 2014
* 
* 
* 
* 
* 
* Jack Borenstein, [https://web.archive.org/web/20140222004746/http://www.jewishtribune.ca/sports/2012/11/27/ilana-has-the-wrestling-moves-to-succeed Ilana has the wrestling moves to succeed], Jewish Tribune, November 27, 2012 
* David Lazarus, [http://www.cjnews.com/sports/female-israeli-wrestler-trains-montreal Female Israeli wrestler trains in Montreal], CJNEWS (The Canadian Jewish News), December 14, 2012 
* Jack Borenstein, [https://web.archive.org/web/20150623074826/http://www.jewishtribune.ca/sports/2014/03/18/wrestler-wrangling-to-represent-israel-in-olympics Wrestler wrangling to represent Israel in Olympics], Jewish Tribune, March 18, 2014 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוגרי תיכון עירוני א' (חיפה)
קטגוריה:מתאבקים ישראלים
קטגוריה:ספורטאיות ישראליות
קטגוריה:מתאבקות ספורטיביות
קטגוריה:ספורטאיות אולימפיות ישראליות
קטגוריה:משתתפות ישראליות באולימפיאדת ריו דה ז'ניירו (2016)
קטגוריה:חברות מועצת העיר חיפה
קטגוריה:פעילות ישראל ביתנו
קטגוריה:ישראליות שנולדו ב-1990
קטגוריה:ישראלים שנולדו ב-1990